Tito Mboweni, minister van finansies, is lank gelede al deur die ANC-koukus gerepudieer toe hy in New York gevra het die SAL moet sluit. Ironies is dit een van sy kabinetskollegas wat van hom verskil oor die privatisering of sluit van staatsinstellings, Pravin Gordhan, wat in ’n klaarblyklike meningsverandering sopas self in New York sy beskerming oor die lugdiens as onaanraakbaar opgehef het. Hy het duidelik sy aptyt vir blote bestuursingryping verloor.
Diversiteit sal net weer op koers kom in ’n suksesvolle omgewing wat behoorlik bestuur word. (Mees geykte voorbeeld van die laaste paar weke: die Bok-span.) Die C-span-reddingspogings die laaste paar jaar by staatsinstellings het misluk.
Die momentum wat uit ’n oper en vryer lugroetemark kan ontstaan, mag dalk selfs meer werk en sekondêre dienskontrakte skep – vir die regte kundigheid, nie suurstofdiewe nie. En dit is wat die vakbondlede weet.